《病中寄武公望二首》
宋代·廖行之

轻去千金若弃遗，高情勇决固应稀。
端来共我茅一把，不肯折君腰十围。
世事弹棋无定局，人情蒙穽有深机。
生涯也趁身强健，况是平阳德可依。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。